L'Ajuntament commemora el Dia Internacional del Poble Gitano
07 d’abril 2022

![](/media/t5kndly3/c_1.jpg?width=850&height=566.9886363636364)

L'Ajuntament de Sagunt, a través del departament de Serveis Socials, conjuntament amb l'Associació Gitana de Sagunt, Pueblo Unido i l'Institut de Cultura Gitana han commemorat hui el Dia Internacional del Poble Gitano que se celebra cada any el 8 d'abril.

L'acte ha començat a les 18.30 hores. Des del balcó del Centre Cívic s'ha recitat una poesia per la Compañía Baladres i s'han tirat pètals de flors. Seguidament, l'acte ha continuat des de la sala d'actes, on s'ha projectat el vídeo de presentació _Espanya també és Gitana_. L'obertura de l'acte ha sigut a càrrec del president de l'Associació Gitana de Sagunt, Jesús Ramírez; el regidor de Serveis Socials, Alejandro Sotoca i l'alcalde de Sagunt, Darío Moreno.

![](/media/yvge2pwt/c_6853.jpg?width=850&height=566.9886363636364)

Per la seua part, l'alcalde ha explicat que este tipus d'esdeveniments es realitzen per tres raons: «**Una, la cultura. Perquè quan parlem de poble gitano parlem de música, d'art, de literatura, de poesia… però també, parlem de divulgació, que aprenguem de la història del poble gitano, del que ha sigut el seu passat i del que és el seu present perquè així puguem continuar parlant del seu futur. I, també, ha de tindre una part de reconeixement com n'hi ha hui amb diferents premis per a totes aquelles persones que continuen treballant perquè el poble gitano ocupe el seu lloc, un lloc de dignitat dins de la societat**».

![](/media/5tffmtnk/c_6892.jpg?width=850&height=566.9886363636364)

A continuació, s'han entregat els premis infantils als xiquets i xiquetes gitanes, els quals han participat en les activitats per al 8 d'abril. En eixe sentit, s'han presentat dues exposicions, una d'elles d'_Història i Cultura del Poble Gitano_ a càrrec d'Óscar Jiménez i l'altra, audiovisual, titulada _Persecució del poble gitano_. Olga Barrul ha sigut l'encarregada de recitar una altra poesia i s'ha dut a terme la interpretació _No me importa que seas moreno_ a càrrec dels vocals Tamara Escudero i Jonathan Suárez i amb la participació de Joaquín Escudero al teclat i de Fernando Giménez a la guitarra.

Per a finalitzar, s'ha fet lliurament dels premis a diferents persones en reconeixement a la seua tasca i/o trajectòria, s'ha interpretat l'himne romaní _Gelem Gelem_ i s'ha realitzat un vi d'honor per a totes les persones assistents.

![](/media/sthfxyge/c_6813.jpg?width=850&height=566.9886363636364)

En eixe sentit, el regidor de Serveis Socials, Alejandro Sotoca ha explicat que es continuarà treballant en polítiques d'inclusió i d'integració social: «**Fa uns mesos celebràvem les primeres jornades del poble gitano amb la intenció de donar a conéixer al nostre poble la seua cultura i la integració d'esta, on es va manifestar que es continuaria treballant i avançant en esta línia. Hui, per primera vegada celebrem el Dia Internacional del Poble Gitano en el nostre municipi**».

El Dia Internacional del Poble Gitano es commemora el 8 d'abril, ja que en esta data es recorda el Primer Congrés Mundial romaní/gitano celebrat a Londres el 8 d'abril de 1971 en el qual es va instituir la bandera i l'himne gitano.

En l'acte han participat l'alcalde de Sagunt, Darío Moreno; el regidor de Serveis Socials, Alejandro Sotoca i el president de l'Associació Gitana de Sagunt, Jesús Ramírez. Tots ells acompanyats per membres de l'Equip de Govern, de la Corporació Municipal i de la ciutadania.

![](/media/21rhiqvo/c_6789.jpg?width=850&height=566.9886363636364)

![](/media/sjonupi4/c_6901.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-commemora-el-dia-internacional-del-poble-gitano/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-commemora-el-dia-internacional-del-poble-gitano/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-commemora-el-dia-internacional-del-poble-gitano/ "Linked In")
*   [](mailto:?body=https://aytosagunto.es/va/actualitat/l-ajuntament-commemora-el-dia-internacional-del-poble-gitano/)